CELEX: 62009CA0240
Language: hu
Date: 2011-03-08 00:00:00
Title: C-240/09. sz. ügy: A Bíróság (nagytanács) 2011. március 8-i ítélete (a Najvyšší súd Slovenskej republiky (Szlovák Köztársaság) előzetes döntéshozatal iránti kérelme) — Lesoochranárske zoskupenie VLK kontra Ministerstvo životného prostredia Slovenskej republiky (Környezet — Aarhusi Egyezmény — A nyilvánosság döntéshozatalban való részvétele és az igazságszolgáltatáshoz való jog környezeti ügyekben — Közvetlen hatály)

30.4.2011   
            
            
               HU
            
            
               Az Európai Unió Hivatalos Lapja
            
            
               C 130/4
            
         A Bíróság (nagytanács) 2011. március 8-i ítélete (a Najvyšší súd Slovenskej republiky (Szlovák Köztársaság) előzetes döntéshozatal iránti kérelme) — Lesoochranárske zoskupenie VLK kontra Ministerstvo životného prostredia Slovenskej republiky
   (C-240/09. sz. ügy) (1)
   
   (Környezet - Aarhusi Egyezmény - A nyilvánosság döntéshozatalban való részvétele és az igazságszolgáltatáshoz való jog környezeti ügyekben - Közvetlen hatály)
   2011/C 130/07
   Az eljárás nyelve: szlovák
   
      A kérdést előterjesztő bíróság
   
   Najvyšší súd Slovenskej republiky
   
      Az alapeljárás felei
   
   
      Felperes: Lesoochranárske zoskupenie VLK
   
      Alperes: Ministerstvo životného prostredia Slovenskej republiky
   
      Tárgy
   
   Előzetes döntéshozatal iránti kérelem — Najvyšší súd Slovenskej republiky — A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló, az Európai Közösségek nevében a 2005. február 17-i tanácsi határozattal (HL L 124., 1. o.) megkötött (Aarhusi) Egyezmény 9. cikke (3) bekezdésének értelmezése — E rendelkezés közvetlen hatálya — A „hatóságok aktusai” fogalmának értelmezése — A fogalom magában foglalja-e a hatóság azon határozatait, amelyeknek jogellenessége a környezeti hatással kapcsolatos.
   
      Rendelkező rész
   
   Az Európai Közösség nevében a 2005. február 17-i 2005/370/EK tanácsi határozattal megkötött, a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezmény 9. cikke (3) bekezdésének az uniós jogban nincs közvetlen hatálya. Mindazonáltal a kérdést előterjesztő bíróság feladata, hogy a közigazgatási vagy bírósági jogorvoslathoz való jog gyakorlásához szükséges feltételekre vonatkozó eljárási szabályokat a lehető legteljesebb mértékben úgy értelmezze, hogy az megfeleljen mind az ezen egyezmény 9. cikke (3) bekezdése céljainak, mind az uniós jog által biztosított jogok hatékony bírói védelmére vonatkozó célnak, annak érdekében, hogy a környezetvédelmi szervezetek — mint például a Lesoochranárske zoskupenie VLK — bíróság előtt vitathassák az uniós környezetvédelmi joggal esetlegesen ellentétes közigazgatási eljárás során hozott határozatokat.
   
      (1)  HL C 233., 2009.9.26.